JohanHeinsen/ENO huggingface dataset:
Aarhuus Stifts-Tidende, 1809-07-15
Divisionsgeneral Narbonne er bleven Commandant i Festningen og over alle Comitater i Ungarn, som ere underkastede de franske Vaaben. Hertugen af Auerstadt, staaer for Presburg; Fienden arbeidede paa Festningsværkerne; man lod ham sige at han skulde høre op med sit Arbeide, hvis han ikke ville føre de fredelige Jndvaanere i den største Ulykke. Han brød sig ikke derom; 4000 Bomber og Granater tvang ham til at høre op med sit Project. Men Jlden antændte den ulykkelige Stad og lagde flere Qvarterer i den i Aske. Hertugen af Ragusaa passerede den 22de Draufloden med den Dalmatiske Armee. Fyrsten af Pønte Corvo og den sachstske Armee er i St. Pölten. Hertugen af Danzig, som befinder sig i Linz, lod General Wrede giøre en Recognoscering paa den venstre Bredde. Hensigten heraf var tillige at indhente Efterretninger. Staden Wien er rigelig forsynet med Kiød. Provianteringen med Brød er vanskeligere, da saa mange Møller ere ødelagde.
Aarhuus Stifts-Tidende, 1809-07-15
Armeens Subsistence er sikret for 6 Maaneder, da den har Levnetsmidler, Viin og Bælgfrugter i Overflødighed. Vinene fra Kløsterkielderne ere bragte i Magasiner. Paa denne Maade har man samlet flere Millioner Bønteiller.
Aarhuus Stifts-Tidende, 1809-07-15
Hs. Majestæt har ladet Major General Prindsen af Neuschatel oversende følgende mærkværdige Skrivelse, dat. Schønbruun, den 6te Junii, til Major Generalen ved den østerrigske Armee: Hs. Majestæt Keiseren har erholdt Efterretning om en af Keiser Franz udstædt Dagbefaling, hvorefter de franske Generaler Durosneel og Fouler, som ved Krigstilfælde er faldet i hans Magt, skal bøde for den Straf, som en retfærdig Lov lader svæve over General Chasteler, der satte sig i Spidsen af de Tyroler Rebellere og lod 700 Franskmænd og 17 til 1800 Bayrer myrde; en uhørt Forbrydelse i Folkeslægternes Historie, hvilket kan frembringe en skrækkelig Giengieldelse paa 40 Feldtmarschal Lieutenanter, 36 General Majører og mere end 30 Oberster og Majorer, 1200 Officerer og 80,000 Soldater, der ere i vores Magt, hvis Hs. Majestæt ikke anseer Krigsfangerne som Mænd anbetroet Hans Ære og Tro- og ikke i øvrigt havde erholdt Beviser paa, at de østerrigske Officerer i Tyrol havde viist lige saa stor Afskye derover som vi. Jmidlertid har Hs. Majestæt befalet, at arrestere Fyrst Collored, Fyrst Metternich, GrevHarderg og Grev Pergen og seende dem til Frankrig, som Borgen for de ved Hs. Majestæts Dagbefaling truede Generaler Durosnels og Foulers Sikkerhed. Disse Offficerer kan døe, men de skal ikke døe uden Hevn. Denne Hevn vil ikke falde paa nogen Krigsfange, men paa deres Slægtninge, som give Betaling til deres Død. Hvad General Chasteller angaaer, saa er han endnu ikke i Armeens Magt, men naar han er hæftet, saa kan De giøre Regning paa, at der vil blive anlagt Proces imod ham, og han vil blive bragt for en Militair Commission. a. &c. Major General Alexander.
Aarhuus Stifts-Tidende, 1809-07-15
Staden Wien og de Nederøsterrigske Stænder anraabte Hs. Majestæt om Naade, og bade om, at de maatte sende en Deputation til Keiser Franz, for at giøre ham opmærksom paa det Modstridende i Omgangsmaaden mod Generalerne Durosnel og Fouler, forestille at Chasteler var endnu hverken dømt eller arresteret, at de østerrigske Generalers Fædre, Koner og Børn vare i Franskmændenes Magt, og at den franske Armee havde fast besluttet, hvis man angreb en eneste Krigsfange, at give et Exempel, som længe skulle blive i Erindring, hos Efterverdenen. Hs. Majestæts Agtelse for Wiens gode Jndvaanere og Stænderne bestemte ham til at høre deres Bøn. Han tillod at Collored, Metternich, Per gen og Hardega bleve i Wien og at der maatte afgaae en Deputation til Keiseren af Østerrigs Hovedqvarteer. Denne Deputation er kommen tilbage; Keiser Franthar svaret paa deres Forestillinger: Han vidste ikke noget om Mordet paa de franske Fanger i Tyrol; han beklagede Hovedstadens og Provindsernes Ulykke, hans Ministre havde bedraget ham a. &c. Da de Deputerede, reiste igiennem Osen, saae de Keiserinden. Det var nogle Dage for hun blev nødsaget til at forlade denne Stad. De fandt hende forandret, nedslaaet og i Be om trued. endes Huus. Keiserinden græd meget og saae med Frygt det tykke Sløer, som indhyllede Fremtiden; hun talte og Fred, hun forlangte den, og besvoer de Deputerede at tale med Keiser Franz, til Fordeel for Freden. De bragte og den Efterretning, at Erkehertug Maximilians Opførsel var misbilliget og at Keiseren havde sendt ham til det Jndre af Ungnen.
Aarhuus Stifts-Tidende, 1809-07-15
Fra Dresden skrives under 3die Julii. Efterat Kongen af Vestphalen havde holdt Revne, blev den 4de om Morgenen Kl. 1 slagen Generalmarsch og alt Militair rykkede ud til Egnen af Freyberg, Chemnitz &c., som forfølger Hertugen af Braunschweig. Hertugen synes at ville giøre et Angreb paa Westphalen fra en anden Side, hvilket Kongen herved søger at afværge. Avantgarden under General d'Albignae, hvorved Oberst Thiel mann med den største Deel af Sachserne befinder sig, rykker mod Bøymen over Peterswalde.
Aarhuus Stifts-Tidende, 1809-07-15
Augsburg, den 1ste Julii. Paa et par Dags Tid, er mange Cordonister og Politiesoldater ankomne hertil, som begive sig til Kempten og gaae under den frievillige Bataillon under Hr. Adrian. Saa rykker og flere smaae Afdeelinger franske Tropper til Grændserne af Tyrol og Voralberg.
Aarhuus Stifts-Tidende, 1809-07-15
England. Anstalterne til en stor Expedition drives her meget levende; foruden et betydelig Antal Cavallerie har 8 Brigader Jnfanterie Ordre at holde sig marschfærdige, og især bliver meget Artillerie og Munition indskibet, som og et stærk Forraad af Congreviske Raketter. Jnfanteriets Bevægelser til Indskibningsstæderne begynde den 26de Junii i Susser og Districterne i Kent. Fra sidste Sted marscherede 3 Regimenter, hvoraf 2 udgiøre en Brigade, til Portsmuth. Alle andre Regimenter fra Districtet Kent, blive embarkerede i Ramsgate, saasnart Transportskibene indtreffe. Grev Chatham er udnævnt til Overbefalingsmand over denne store Expedition. Admiral Otway commanderer de Krigskibe som seile med, og Home Popham er Flaade-Capitain Fra Portsmouth skrives samme Datto: Ved den nye store Expedition skal bruges 20 Linieskibe. 12 seiler fra Spithead med Tropperne, hvis Jndskibning begynder i Morgen. Admiral Otway, som har plantet sit Flag paa Skibet Monarch, har alt erholdt sin sidste Jnstruction. Herfra skal indskibes 15 Regimenter, 2 Compagnier Skarpskytter, 8 Compagnier Artillerie og flere Eskadroner Dragoner. Linieskibene medtage hver 600 Mand Tropper. Alle herværende Krigskibe store og smaae ere beordrede til denne Expedition paa 2 nær Frankrig. Et Keiserlig Decret af 7de Junii, indeholder at alle Godser og Domamer i Rigets Departementer som tilhøre Fyrster og Fyrstinder af det Østerrigske Huus, skal seqvestreres.
Aarhuus Stifts-Tidende, 1809-07-15
Oberst Washinaton, Morton en nye Gesandt fra de forenede americanske Stater er den 21de Junii kommen i Land ved Morlaix med Depescher til vor Regiering.
Aarhuus Stifts-Tidende, 1809-07-15
Fra Bayenne skrives den 26de Junii. De Marquessilo har forenet sig ved Medina del Pomas med næsten 6000 Mand, saa er en fransk Division afmarscheret fra St. Ander, der forenet med 4 Batailloner, som ere afmarscherede fra Burgos, vil møde og indslutte ham. Nyere Beretninger og den sidste Affaire ved Saragessa melder, at det fiendtlige Tab beløber sig i Fanger til over 3000 Mand og i 30 til 36 Kanoner. Vort Tab bestaaer i 100 Døde og 300 Saarede.
Aarhuus Stifts-Tidende, 1809-07-15
J den 786 Trækning i Vandsbeck er udtrukken følgende Nummere: 51. 38. 87. 48. 20.
Aarhuus Stifts-Tidende, 1809-07-15
Bekiendtgiørelser. Bortforpagtning. De Hospitalskaldet her i Byen tilhørende Ager- og Engjorder beliggende imellem Vester= og Munkeport, agter Eieren (som, i de 14ten Aar han har drevet dem til halvs, har deraf havt i fri Penge, alle Udgivter faaregnede, 100de til 160de Rigsdaler aarligen, hvilket han med en nøiagtig Fortegnelse derover kan godtgiøre) enten parcelviis eller samlede at stille til Bortforpagtning paa 4re Aar ved Auction i Teften, i Slutningen af denne Uge, da den derpaa værende Afgrøde: Hvede, Byg, og Havre tillige bortsælges. Conditionerne erfares paa Auctionsstedet og i Forveien hos Eier 1, som tillige foreviser de Lysthavende det derover tagne Kort. Den bestemte Dag og Time bekiendtgiøres ved Trommeslag. M. F. Jahnsen.
Aarhuus Stifts-Tidende, 1809-07-15
Hos undertegnede faaes følgende Slags Røgtobak til billigste Priis, ordinair Liverpool, fiin Kanaster, Petum Optimum Lousiana og Portocarero. Sammesteds forlanges en ikke alt for gammel Reise Cuffert tilkjøbs. M. Koppels Sønner.
Aarhuus Stifts-Tidende, 1809-07-15
Hos Snedker Biørn, boende paa Graven i No. 13, kan faaes gode og forsvarlige Vinduesbeslag tilkjøbs.
Aarhuus Stifts-Tidende, 1809-07-15
Formedelst Givtermaal er en Tieneste ledig for en Kokkepige paa en Herregaard i Nærheden af Aarhuus, som strax kan tiltrædes. Anviisning gives af P. K. Galthen i Aarhuus.
Aarhuus Stifts-Tidende, 1809-07-15
J Løverdags Formiddag er under Skandsen tabt at en Vogn en kort blaae Klædes Trøie med Metal Knapper, i hvis Lomme befandtes en 24 s. Seddel, en Mark i Smaapenge og en Kniv. Fra Skandsen har man seet at den er bleven optaget af en Bonde. Finderen, som vil levere den til Jens Wormslev paa Fiskergade, kan derfor vente en god Findeløn.
Aarhuus Stifts-Tidende, 1809-07-15
Efter Begiæring af Arvingerne efter salig Mouris Monsberg her i Byen bliver en disse tilhørende Galease, Laurencia kaldet, drægtig 33 Commercelæster, beliggende der i Havnen i god seilbar Stand, med fine staaende og løbende Redskaber samt Jnventarium, stillet til en eeneste offentlig Auction, der holdes paa Galeasen selv den 19de August førstkommende Formiddag Kl. 9 præcise, hvorved den om nogenlunde antagelig Bud skeer absolut borsælges. Jnventariilisten kan faaes til Efter son hos Hr. Christian Mondberg her i Byen og hos undertegnede. At Galeasen er en god Seiller, bygt at gode Materialier og vel vedligeholdt, det vil den kyndige Libhaver ved at tage samme i Øiesyn strax erfare. Horsens, den 12te Julii 1809. Christensen, const. Byef, i Vacancen.
Aarhuus Stifts-Tidende, 1809-07-15
Jfølge høie Øvrigheds Foranstaltning, bliver i Hads Ning Herreders Tinghuus, Mandagen den 24de Julii førstkommende Kl. 2 Eftermiddag, holden Auction over de Aarhuus Bispestoel tilhørende 3de Korn- og Qvægtiender, af Hasselager Bye i Koldt Sogn (hvis Hart forn er 25 Tdr. 6 Skpr. 2 1/2 Alb.) for indeværende Aar, efter de Conditioner som sammesteds forud bekiendtgiøres; de Lysthavende ville da behagelig indfinde sig. Kiersholm, den 12te Julii 1809. A. Kier.
Aarhuus Stifts-Tidende, 1809-07-15
Fredagen den 28de Julii næstkommende, Kl. 10 Formiddag, bliver efter Vedkommendes Begiæring, den Aarhuus Cathedralskole tilhørende Kongetiende af Tved Sogn i Mols Herred, stillet til offentlig Auction paa Aarhuus Raadstue, til Bortforpagtning paa 5 a 6 Aar, efter de Conditioner, som paa Auctionsstedet blive bekiendtgjorte. Ebeltoft, den 12te Julii 1809.
Aarhuus Stifts-Tidende, 1809-07-15
Feilumb.
Aarhuus Stifts-Tidende, 1809-07-15
Et honet ungt Fruentimmer af en god Familie og med gode Recommendationer forsynet, som kan give Underviisning i Skrædersyening og andre Netheder samt gaae til Haande i Husholdninger, ønsker sig til næste 1ste Novbr. Condition i et Huus hvor hun kunde gavne ved at undervise Huusets Døttre og være Huusmoderen til Tieneste i fine huuslige Sydslers Udførelse. AdresseContoiret i Aarhuus giver nærmere Anviisning.
Aarhuus Stifts-Tidende, 1809-07-15
Undertegnede ønsker sig til Medhielper i sin Skole enten strax eller i det seeneste til førstkommende Michaeli en med gode Attester om sin Duelighed forsynet Seminarist. Lønnen bliver 100 Rdr. aarlig foruden alting frit i Huset, undtagen Vask. Hans Thygesen, Lærer ved den Tydske Skole i Randers.
Aarhuus Stifts-Tidende, 1809-07-15
Onsdagen den 26de Julii førstkommende om Eftermiddagen Kl. 2 slet bliver efter Vedkommendes Forlangende, paa Randers Raadstue afholdet offentlig Auction over de Aarhuus Bispestoel beneficerede Konge Korn- og Qvægtiender af Christrup, Essenbech og Aarslev Sogne til Bortforpagtning paa et Aar, efter saadanne Conditioner som paa Auctionsstedet bekiændtgiøres. Randers, den 14de Julii 1809. Carøe, Auctionsdirecteur.
Aarhuus Stifts-Tidende, 1809-07-15
Bekiendtgiørelse. Da Hs. Majestæt Kongen ved allernaadigst Forordning af Dags Dato, og de, i Overeensstemmelse dermed, Courant-Bankens og den synkende Fonds Over-Direction meddeelte Befalinger, har til bemeldte Banke henlagt og overdraget et vil Beløb af sikkre Stats=Jndtægter, for derpaa at grunde Fonds og Forskrivelser for en Summe af 8,000,000 Rigsdaler Species og 2,500000 Rigsdaler dansk Courant, som blive Bankens Eiendom, og af den, i Overeensstemmelse med de derom allernaadigst fastsatte Forskrifter, kunne overlades til andre mod Betaling, som indflyder i Bankens Casse, saa har Finants Collegium, efter allernaadigst befaling, herved til almindelig Efterretning skullet bekiendtgiøre Indretningen af disse Fonds og Forskrivelser, og de i den Henseende gieldende Bestemmelser: De ved ovennævnte allernaadigste Forordning bestemte rentebærende Obligationer: 1) for en Capital af 540,000 Rdlr. Species udstædes af Finants=Collegio paa 1000, 500 og 100 Rdlr. Species, med tilhørende Rente-Coupons for 18 Aar, imod hvis Aflevering Renten kan oppebæres, uden at Obligationerne behøve at indsendes. De lyde paa Jhændehaveren, men kunne paa Forlangende transporteres paa Navn, hvilken Transport skeer hos Skat Kammer Administrationen i Kiøbenhavn. 2) for en Capital af 500,000 Rdlr. Species blive af samme Indretning, som de under 1) anførte, undtagen at de ikke lyde paa nogen bestemt BetalingsTermin, da Tilbagebetalingen bestemmes ved en aarlig Trækning af et vist Antal af Obligationernes Nummere. Denne Trækning foretages i Kiøbenhavn, efter nærmere Bekiendtgiørelse angaaende Tiden og Stedet, naar og hvor den skal skee. Hvert 1000 Rdlr. erholder eet Nummer, endskiøndt derfor ogsaa kan udstædes enten 2 Obligationer, hver paa 500 Rdlr., eller 10 hver paa 100 Rdlr., hvilke i saa Fald adskilles ved tilføiede Bogstaver. Renterne, saavelsom de til Betaling forfaldne Capitaler, af begge forbenævnte Slags Obligationer betales den 1ste September hvert Aar ved Skat-Kammer Cassereren i Kiøbenhavn, for første Gang den 1ste September 1810. 3) for en Capital af 500,000 Rdlr. Species, blive af samme Form og Indretning, som de sidstnævnte, men Renterne og de forfaldne Capitaler udbetales hvert Aars 1ste Sept. af det Kongelige Tankcomptoir i Altona, hvor ogsaa Trækningen af Obligations=Rum merne skeer, angaaende hvis aarlige Antal, samt Tiden og Stedet, naar og hvor Trækningen foretages skeer nærmere Bekiendtgiørelse.
Aarhuus Stifts-Tidende, 1809-07-15
De ved ovennævnte allernaadigste Forordning funderte transportable og consignable Bankfonds bære for det første efter denne Forordnings Bestemmelse forskellig Rente af 3 Slags. Der skal derfor over hvert Slags af disse Fonds føres særskilte autoriserte Transportbøger af erdsvorne Bogholdere, hvori enhver Eier antegnes for sin Andeel i disse Fonds, og for de antegnede Summer erholder dobbelte Beviser efter den foreskrevne Form. Enhver kan ved Transport i Bøgerne overdrage de ham tilhørende Summer, saavidt disse ikke ere consignerede, til andre benævnte Personer, saavel under tet, som i mindre Dele, dog ei i ringere Summer end 10 Rdlr.
Aarhuus Stifts-Tidende, 1809-07-15
For de Banksonds, hvis Rente i Kiøbenhavn udbetales, oprettes et nyt Transport Comptoir sammesteds, og ligeledes et i Altona for de Banksonds, hvoraf Renten der udbetales. Renten udbetales af de ved Transport Comptoirerne ansatte Betiente den 1ste Julii hvert Aar, og blive af denne Aarsag, og for at kunne forfatte Renteberegningerne, Transport Bøgerne sluttede fra 1ste Junii til 15de Julii, i hvilken Tid ingen Transport kan skee.
Aarhuus Stifts-Tidende, 1809-07-15
Forsaavidt Banksonds maatte vorde consigneerte til Remission i Skatter, maa vedkommende Oppebørsels=Be tientes Qvittering for Skatterne forevises i Transport Comptoiret, paa det at den i Godtgiørelse derfor bestemte Tillægs-Rente derfra kan anvises.
Aarhuus Stifts-Tidende, 1809-07-15
J Henseende til Deeltagelsen i forommeldte Bankfonds- og Obligationer ere følgende Regler allernaadigst bestemte: De, som ville forskaffe sig Andeel i nogen af disse Fonds, erholde i Kiøbenhavn af Courant Bankens Realisations Commission, og i Altona og andre Steder af de Autoriteter eller Embedsmænd, som dertil af Over Bank Directionen efter derom fra samme skeet Bekiendtgiørelse ere bemyndigede, efterat have erlagt den overeenskiønne Betaling, et Beviis, hvorefter de i Comptoirerne for de consignable Bankonds, saasnart Transporthøgerne sammesteds ere aabnede, blive antegnede for den i Beviser anførte Summe i Species eller Courant, og erholde de anordnede Transport Beviser. Paa lige Maade forholdes med de ovennævnte Obligationer, da de, som ville forskaffe sig af disse, ligeledes efter Betalingens Erlæggelse erholde Beviser, imod hvis Aflevering siden de dem tilkommende Obligationer efter Fuldmægtig.
Aarhuus Stifts-Tidende, 1809-07-15
Bekiendtgiørelser. J Følge Ordre fra den kongl. Direction for Universitetet og de lærde Skoler af 30te Juni d. A. blive Hammelev, Breinet, Tved, Wellew, Sal og Thorsøe Sognes til Aarhuus Cathedralskole, henlagte Kongetiender stillede til offentlig Auction sidst i denne Maaned paa Aarhuus Raadstue, til Bortforpagtning paa 5 a 6 Aar. Dette meldes herved foreløbigen til Lysthavendes Efterretning, da Auctionsdagene nærmere ville blive bekjendtgjorte af vedkommende Auctionsdirecteurer. Aarhuus, den 8de Julii 1809. Emm. Tauber, Conrector og Regnskabsfører ved Skolen.
Aarhuus Stifts-Tidende, 1809-07-15
Den 18de Julii førstkommende, om Formiddagen Kl. 10 slet, bliver udi Marselsborg Tingstue, liciteret, en nye Broes Opførelse ved Hæest paa Randers Landevei, samt endeel Broers og Steenkisters Reparationer paa Horsens Landevei indtil store Miøde Broe; Alt paa de at Høie Øvrigheden approderede Conditioner, som forinden er at faae til Eftersyn i Aarhuus hos Svitzer.
Aarhuus Stifts-Tidende, 1809-07-15
De samlede Forordninger tilligemed Schous Reyster, begge for 1808, ere med øvrige ny Literatur at faae hos Schytte. Hvo som ønsker at deltage i mit Danseinstitut vilde behageligt snarest muligt tegne sig i mit Loft hos D. Jacobsen paa Vestergade. O. G. F. Bagge, særer : Dans.
Aarhuus Stifts-Tidende, 1809-07-15
Ja afleaaer herved min ærbødige Taksigelse til det respektive forenede dramatiske Selskab i Aarhuus for Laanet af dets Teater. Mine Metspillende og de Herrer Musici ligeledes. Stedse skal mine Herters Godhed vorde indpræget i mit Hjerte, og min Erkjendtlighed skal først ophøre med mit Liv, Æ bødigst O. S. F. Bagge.
Aarhuus Stifts-Tidende, 1809-07-15
Da her i Egnen voxer mange Chameel Blomster, eller Korrel som den almindelige Mand kalder dem, og disse just nu er i Blomstring, saa meldes for dem som gierne vil fortiene noget, at disse Blomster kiøbes paa begge Apothekerne i Aarhuus; ligesaa kiøbes og af de rette stribede Blodigler saa mange som kan samles, Tre Gaards Avling beliggende i Tredie Fald No. 25. er at faae tilkjøbs hos undertegnede, med den halve Deel at den paa samme staaende Afgrøde; i Mangel af Salg kan de ogsaa faaes til leie paa 4 Aar fra 1ste October næstkommende. Aarhuus, den 8de Julii 1809. Peder Lausen.
Aarhuus Stifts-Tidende, 1809-07-15
Paa Svane Apotheket bekommes Apelsiner og Citroner. Peder Jensen varsen, forhen Gaardmand i Boede, under Steenalt Gods, har opgivet sit Boe til Retsnydelse for fine Creditorer, og i dets følge, bliver disse med 6 Ugers Varsel fra Dato, indkaldet at møde eller møde lade paa Steenalts Skriverstue, førstkommende 4de August om Formiddagen Kl. 10 slet, for der at bevisliggjøre deres Krav. Steenalt, den 23de Junii 1809.
Aarhuus Stifts-Tidende, 1809-07-15
Paa den høie Skifteforvalters, Høivelbaarne Hr. Greve de Schack Vegne. Norschou, Forvalter. Saavel Stervboets Enke og Arvinger, som Creditorer der allerede have meldt sig under Skiftet efter afgangne Giæstgiver og Selveier Hans Christian Lund i Store Binderup, tilligemed enhver anden, som i navnlig Maade maatte have noget under dette Skifte at erindre, indkaldes herved 3de Gange til at møde paa mit Contoir i Hobroe Tirsdagen den 18de Julii Eftermiddag Kl. 4 slet, for enhver for sig, at iagttage sin Ret, da bemeldte Skifte foretages fornævnte Tid og Sted, og om mueligt bringes til endelig Slutning. Hobroe, den 3die Julii 1809. J. P. Kommedahl, Skifteforvalter.
Aarhuus Stifts-Tidende, 1809-07-15
Den 5te Julii har undertegnede optagen paa sin Mark 2 Heste, den ene rød, med hvid venstre Bagfod, havde Grime paa, tillige med Klaptræer og et Stykke af sit Tøir, den anden bruun med hvid venstre Bagfod, ligeledes med Grime og Klaptræer paa. Eieren kan erholde dem imod Avertissementets Bekostning, Foderløn og en billig Douceur. Karlebye paa Resen holms Gods, d. 8 Juli 1809. Jacob Nielsen.
Aarhuus Stifts-Tidende, 1809-07-19
Udenlandsk. Placat. Vi Frederik den Siette, af Guds Naade Konge til Danmark og Norge a., giøre vitterligt, at, ligesom Vi under 8de Marts d. A. have allernaadigst fundet Os foranledigede til at forbyde Udførsel af de ædle Metaller, myntede eller umyntede, i Almindelighed, og af dansk Skillemynt over Beløbet af 1 Rigsdaler, i Særdeleshed, fra Siælland og omliggende Øer samt af samme Skillemynt fra Fyen og Jylland; saa bestemmes herved endvidere, at hvo som befindes at overtræde dette Forbud paa nogen Maade, ved Udførsel til Lands eller til Vands, skal derfor have den fulde Værdie af det, som saaledes udføres, forbrudt til Fordeel for Opdageren eller Anholderen. Derefter Alle og Enhver kunne vide sig at rette. Givet i Vor kongelige Residentsstad Kiøbenhavn, den 5te Julii 1809. Under Vor kongelige Haand og Segl. Frederik R. (L. S.) Moltke. Malling. Frelsen. Stoud.
Aarhuus Stifts-Tidende, 1809-07-19
Under 16de Junii d. A. ere samtlige Overøvrigheder, i Danmark fra det danske Cancellie blevne tilskrevne saaledes: Da det er forebragt Cancelliet, at der paa enkelte Steder, især i Nørrejylland, skulle omvanke fremmede Tropper af Spillemænd, Taskenspillere og andre deslige Løsgiængere, der under nærværende Tidspunct, letteligen kunne blive farlige Personer for det Offentlige, saa skulde man tienstligst anmode Dem om, naar saadanne fremmede Omløbere maatte antræffes i deres Embedskreds, at ville indberette hertil, af hvilke Øvrighedspersoner i Hertugdømmen deres medhavende Passer ere udfærdigede eller paategnede, for at disse derefter kunne drages til Ansvar.
Aarhuus Stifts-Tidende, 1809-07-19
Corsøer, den 12te Juli. Flaaden, som laae under Halskov, lettede i Morges, men maatte snart ankre igjen midt i Beltet, da Vind og Strøm var imod. 28 danske Kanonbaade vare forsamlede i Nat ved Halskov; de 3 fiendtlige Kanonbaade og nogle Barkasser, nærmede sig, og under Hurraraab affyrede nogle Skud; men flygtede saasnart vore gjorde Mine til at forfølge. Den hele Roeflotille fulgte bag efter den fiendtlige Flaade, og gik til Agersøe, da denne ankrede. Kl. 6 i Aften lettede Flaaden igien, og gik Beltet ud Syd paa. Paa samme Tid i Aften, som Flaaden Nord fra passerede Beltet, ankom Syd fra en Flaade paa omtrent 100 Seilere, hvoriblandt saavidt der kan sees ere 2de Rangskibe og nogle Brigger. Nøiagtig kan man ei observere det i Aften, da Flaaden er ankret under Fyen.
Aarhuus Stifts-Tidende, 1809-07-19
Corsøer, den 13de Julii. Flaaden, som i Aftes ankom Syd fra, er uden Tvivl Svensk, deels at dømme af Skibenes Bygning, og deels fordi endeel fører svensk Flag. Den har lagt sig imellem Langeland og Omøe, formodentlig af Frygt for Kanonbaadene. Den bort seilede Flaade har efterladt den nogle Rangskibe, hvoraf et fører Contreadmirals Flag.
Aarhuus Stifts-Tidende, 1809-07-19
For at sikkre de Norden og Femern afgaaende Skibe fra at tages af fiendtlige Kryssere, er det bleven foranstaltet, at der opreises paa den sydvestlige og nordrestlige Deel af Øen, nemlig ved Flugge og Vester Marchelsdorff Signalslag; hvilke naar de ophidses, tilkiendegive, at ingen fiendtlige Krydsere ere i Nærheden.
Aarhuus Stifts-Tidende, 1809-07-19
Aarhuus. I Dag udreiste atter H. H. Hr. Biskop Birch paa Visittats i Horsens, og Niim Herred.